[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "Ekvadoro organizis \u201chakatonon\u201d por trovi post-pandemiajn solvojn"}, {"text_idx": "#000006", "text": "(C\u0302iuj ligiloj en tiu c\u0302i artikolo estas en la hispana lingvo, escepte de tiuj markitaj per [en], kiuj estas en la angla.)"}, {"text_idx": "#000008", "text": "En Ekvadoro, lando peze trafita de la pandemio KOVIM-19, neregistaraj organizaj\u0302oj planis \u201chakatonon\u201d (kodummaratonon) la 29-an kaj 30-an de aprilo por trovi solvojn en la periodo, kiu venos post kiam KOVIM-19 atingos sian pinton."}, {"text_idx": "#000009", "text": "En Latinameriko, Ekvadoro estas la lando kun la tria plej granda nombro da registritaj kazoj. Je la momento de la verkado de c\u0302i tiu artikolo, oficialaj ciferoj [en] indikis 24 934 kazojn de infektig\u0302o kaj 900 mortintojn. Post semajnoj da krizostato kaj elirmalpermeso, la lando komencis \u201cnovan normalon\u201d ekde la 4-a de majo, kiam municipoj ekhavis rajton decidi pri la nivelo de socia moveblo."}, {"text_idx": "#000010", "text": "Iva\u0301n Terceros, aktivulo, disvolvisto kaj sociologo, klarigis al Ojo al Dato: \u201cOni ne klare vidas tion, kio okazos la tagon post la krizo.\u201d Tio estas, kiam la kurbo de infekto komencos \u201cfleksig\u0302i\u201d kaj oni vidos alian scenejon, kiel ekzemple eniron al periodo de kvarantenoj intermitaj. \u201cPovas esti, ke tiuj estos la plej kritikaj momentoj [por la socio]\u201d, li diris."}, {"text_idx": "#000011", "text": "Tial Iva\u0301n kaj kolegoj de la \u201cMediaLab\u201d de la neregistara organizo CIESPAL, aliance kun diversaj organizaj\u0302oj kaj komercaj retoj, efektivigis la Post-Krizan Hakatonon. La iniciato estis inspirita de similaj alvokoj okazintaj en diversaj mondopartoj kiel Hack the Crisis [en] au\u0306 Coronavirus Hackathon [en]."}, {"text_idx": "#000012", "text": "Reklama bildo, foto de Este\u0301fano Da\u0301vila, de libera uzo por amaskomunikiloj."}, {"text_idx": "#000013", "text": "Hakatonoj estas kunlaboraj spacoj por trovi solvojn al specifaj defioj kaj kutime dau\u0306ras inter du kaj sep tagojn. C\u0302i tiajn iniciatojn povas alvoki homoj kaj sociaj organizaj\u0302oj de diversaj specoj."}, {"text_idx": "#000014", "text": "\u201cEn la momento kiam la kurbo mallevig\u0302as [en Ekvadoro], oni devas pensi pri solvoj\u201d, emfazis Iva\u0301n. Tial c\u0302i tiu Hakatono, kiu okazis la 29-an kaj la 30-an de aprilo, malfermis gamon da 8 kategorioj, en kiuj eblis prezenti solvojn: medio, laboro kaj dungado, c\u0302iutaga vivo kaj sociaj praktikoj, kulturaj industrioj, edukado, sano kaj bonstato, ekonomio kaj produktado, kaj registaro kaj civitaneco."}, {"text_idx": "#000015", "text": "C\u0302iuj homoj de c\u0302iaj sciokampoj rajtis partopreni. Fine estis pli ol 550 alig\u0302intoj el diversaj provincoj de la lando kiel Pichincha, Guayas, Cotopaxi, Tungurahua kaj Azuay. Estis diversaj \u201cdefioj\u201d, kiuj estis kategorioj en kiuj la partoprenantoj povis inters\u0302ang\u0302i ideojn."}, {"text_idx": "#000016", "text": "La plej s\u0302atataj defioj estas ekonomio kaj produktado, laboro kaj dungado, medio, kaj sano kaj bonstato. Pro multa petado, du pliaj kategorioj estis aldonitaj antau\u0306 la komenco de la Hakatono: komunikado kaj moveblo (transporto)."}, {"text_idx": "#000017", "text": "La Hakaton-tagoj okazis interrete kun 110 gementoroj, kiuj helpis formi teamojn inter la partoprenantoj por planado, problemigado kaj prezentado de solvoj, diris Ivan."}, {"text_idx": "#000018", "text": "La celo estis, ke en la lasta tago \u201cla plej bonaj ideoj estu en iu maniero subtenitaj\u201d."}, {"text_idx": "#000019", "text": "La organizantoj scias, ke Ekvadoro ja havas limigitajn rimedojn, sed la organizantoj tamen esperas, ke la registaro havos sufic\u0302an iniciatemon por au\u0306skulti c\u0302i tiujn proponojn."}, {"text_idx": "#000020", "text": "Plej novaj artikoloj pri Civitanaj komunikiloj"}, {"text_idx": "#000021", "text": "Juna kuiristo en Bakuo transformis sian apartamenton en restoracion"}, {"text_idx": "#000023", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000024", "text": "Germinda Casupa\u0301, c\u0302ikita indig\u0302eno fronte al fajro kaj masklismo"}, {"text_idx": "#000027", "text": "Retpos\u0302to (ne estos publikigata) (deviga)"}, {"text_idx": "#000028", "text": "Aboni komentojn de c\u0302i tiu artikolo per retpos\u0302to"}, {"text_idx": "#000029", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000030", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000031", "text": "Speciala danko al niaj multaj subtenantoj"}, {"text_idx": "#000032", "text": "Bonvolu subteni nian gravan laboron"}]